**Årsberetning for Rakkestad IF`s turngruppe 2014**

****

**Styret har i 2014 bestått av:**

Leder: Cicilie Bjørnstad Gabestad

Nestleder: Håvard Larsson

Kasserer: Marianne Reinvold

Sekretær: Fredrik Haaby

Styremedlem: Kari Tove Solbrekke

Styremedlem: Robin Damry

Styremedlem: Hege Gjerberg Degnes

Instruktørkontakt: Christine Høie

Ungdomsrepresentant: Martin Erthe

Ungdomsrepresentant: Amalie Fosser

Representasjon: Kari Tove Solbrekke, varamedlem i kretsstyret, Østfold Gymnastikk- og Turnkrets

Håvard Larsson, representant til hovedstyret i RIF, Fredrik Haaby vara

Det er avholdt 13 styremøter i tillegg til noen arbeidsmøter og mange mail i forkant av ulike arrangement, samt årsmøte i turngruppa og RIF.

**Instruktører for 2014 (vår/høst):**

|  |  |
| --- | --- |
| Turnparti | **Instruktører** |
| Foreldre/barn 1-2 år | Vår: Cicilie Bjørnstad Gabestad  Høst: Hege G. Degnes og Anne Lene Hagen |
| Foreldre / barn 3-4 år | Siv S. Bratteli og Camilla Kjeve |
| Piker 5 – 6 år | Vår: Maren Sofie Ringsby, Anna Sofie Lier og Amalie Fosser  Høst: Anna Sofie Lier og Amalie Fosser |
| Fristyle-turn gutter 5-8 år | Vår: Lise Mette Solbrække, Glenn Ellingsen og Kaisa Storeheier  Høst: Lise Mette Solbrække og Elisabeth Langsholt |
| Piker 7 – 8 år | Vår. Anna Oline Nygård og Aurora Kartnes  Høst: Camilla Kjeve og Aurora Kartnes |
| Piker 9 – 10 år | Vår: Christine Høie  Høst: Christine Høie og Emma Kristiansen |
| Piker 11 – 13 år | Vår: Oda H. Østby og Sandra Solbrekke |
| Dans/Akrobatikk 14 – 20år | Vår: Christine Høie og Karoline Nærby  Høst: Christine Høie |
| Trampett/ Trampoline 9-12 år | Vår og høst: Henry Haaby Dall, Kaia Aldar og Stine Bjørnstad |
| Trampett 13 + | Vår: Glenn Ellingsen, Martin Erthe og Martin Mathisen  Høst: Martin Erthe og Martin Mathisen |
| Gym X - Aerobic damer | Vår og høst: Lise Merete Løken |
| Gym X – Zumba | Vår og høst: Hilde Ring Sørensen |
| Gym X – Svett og glad | Vår og høst: Hilde Ring Sørensen |
| Morotrimmen  (spes. Tilrettelagt trening) | Vår og høst: Kristin Ruud, Elise Lien og Torunn Grønnern |

Treningsdager i 2014 har vært mandag, tirsdag, onsdag og torsdag, samt noen helger.

Vi har avviklet et instruktørmøte av forkant av hver sesong, samt en aktivitetshelg (8-9 mars) for våre ungdommer med sosialt samvær.

# Antall medlemmer

Turngruppa hadde 382 medlemmer i 2014.

**Antall partier/instruktører**

Turngruppa har i 2014 hatt 14 partier med totalt 28 instruktører.

**Mysoft**

Mysoft er et nytt medlemsregistreringsprogram som Norges turnforbund har vedtatt at alle turnforeninger må bruke fra 2015. Vi er godt i gang med å registrere alle medlemmene våre der hver sesong, og ser fordelene av å ha et ryddig medlemsverktøy. På sikt er det meningen at Mysoft skal kunne kommunisere med medlemsregisteret til hovedforeningen.

### Æresmedlemmer

Hilde Heidenberg Lund, Astrid Westbye og Ragnhild Melgård er RIF turns æresmedlemmer.



**Støtte/gaver**

Kr 3000,- i støtte fra Østfold Gymnastikk og Turnkrets til vår ungdomshelg-arrangement.

Kr 1500,- i panteinntekter fra automaten på Bunnpris

Kr 50 000 i støtte fra vår generalsponsor Marker Sparebank

**KURS 2014**

|  |  |  |  |
| --- | --- | --- | --- |
| **Hva** | **Hvor** | **Når** | **Hvem** |
| Trener 1 kurs | Nedre Glomma Turnhall | 11-13 / 25-27 april | Martin Erthe  Anna Sofie Lier  Sandra Solbrekke  Henry Haaby Dall  Stine Bjørnstad  Kaja Aldar |
| Trampett/Sikringskurs | Rakkestadhallen | 13-14 september | Kaja Aldar og Stine Bjørnstad |

# Vinterfestivalen 2014

Østfold Gymnastikk- og Turnkrets sin vinterfestival ble arrangert i Sarpsborghallen 8. februar i regi av

Skjeberg turnforening.  
Vi deltok med 2 tropper, partiene våre: 9-10 år og 15+ mix tropp.


# Foreldrenes time

I uke 7 og uke 39 ble foreldre/foresatte og besteforeldre invitert til å se hva ungene driver med på trening. Dette gjelder partiene Gutter 6-8 år, Jenter 5-6 år 7-8 år, 9-10 år og 11-12 år. Foreldrenes time skjer i vanlig treningstid. Vi serverte kaffe, saft og boller til foreldre, utøvere og instruktører. Stort oppmøte av foreldre/foresatte alle dagene i begge ukene.



### Kretsting 1. - 2. mars

Kari Tove Solbrekke, Håvard Larsson, Christine Høie, Fredrik Haaby, Martin Erthe (ungdomsrepresentant) og Amalie Fosser (ungdomsrepresentant) fra styret deltok på ØGTK sitt kretsting på Fredriksten Festning i Halden. Kari Tove representerte kretsen. For første gang betalte kretsen for en ungdomsrepresentant fra hver forening til å delta- disse hadde eget opplegg under tingforhandlingene.



**Aktivitetshelg 8-9 mars**

Over 20 ungdommer deltok denne helgen. Lørdagen tilbrakte vi på Rygge Militærstasjon med omvisning, fjellklatring, harde treningsøkter og sosialt samvær. Søndag var vi i Rakkestadhallen med forskjellige treningsøkter med innleide instruktører, foredrag/teambuildning og matservering.



**17. mai**

Enkelte fra styret og flere turnere møtte opp fra turngruppa og deltok i borgertoget.



**Gymnastikkfestivalen 24-25 mai**

Arrangør i år var Fredrikstad Turnforening, med gymnaster fra 10-12 år på lørdag med overnatting i lokalene til Nedre Glomma turn. Søndag var gymnaster fra 6 år invitert, og det var oppvisning i Kongstenhallen. Vi deltok med totalt 68 gymnaster fordelt på partiene piker 11-12 år, mix tropp 8-13 år og Gym for Life- jentetropp. Det var felles busstransport ned på lørdag morgen, noe som ikke gikk helt knirkefritt da buss-selskapet hadde glemt oss.



# Sommeroppvisning 28. mai

Vår tradisjonelle sommeroppvisning ble arrangert 28. mai i en fullsatt Rakkestadhall. Suveren oppvisning og innsats fra alle våre gymnaster. En vellykket og flott oppvisning for store og små, hvor det ble ekstra fokus på at RIF fyller 100 år i 2014. Mange deltok med rigging, pynting, baking, kiosksalg m.v. En takk til alle for flott innsats!



**Sommeravslutning 25 juni**

I strålende sommervær avsluttet styret vårsesongen med en båttur til Singleøya med god mat og drikke.



**Dugnad Rudskogen 10-12 juli**

Vi hadde 17 vakter på årets Gatebil, fordelt på turnere, foresatte og styremedlemmer.

**Dugnad Markens Grøde 8-10 august**

Vi hadde 23 vakter i forbindelse med parkering og billettsalg. Disse vaktene ble fordelt på 46 foresatte og turnere. Airtracken vår var full av hoppende barn hele helga, og denne standen ble bemannet av 2 instruktører til enhver tid.

*Kommentar til dugnadsarbeid:*

Høsten 2014 besluttet vi å gi oss med all betalt dugnadsarbeid, og heller kompensere tapt inntekt med økt kontingent. Dette er som følge av store problemer med å skaffe frivillige, og avgjørelsen ble godt mottatt blant foresatte.

**Åpen dag i Rakkestadhallen**

Lørdag 20. september ble det arrangert aktivitetsdag/åpen hall for alle barn 1 – 8 år m/foreldre fra kl. 12.00 – 15.00. Full fart og full rulle. Foreldrene til barna som var her denne dagen ønsker seg flere slike dager! Kiosken var åpen og det må vi fortsette med!



**All- aktivitetsdag i Rakkestadhallen**

Lørdag 11. oktober fra kl. 11.00 – 16.00, arrangerte Rakkestad Idrettsråd aktivitetsdag for barn i alder 6 – 13 år. Vi stilte med turninstruktører på forskjellige stasjoner.

### Idrettskolen uke 43 – 44

Ca. 40 barn deltok på turnaktiviteter i Rakkestadhallen. Turngruppa stilte med instruktører begge ukene.

### 

**Rif i Hundre! Hundreårsjubileum i Rakketadhallen 15 november**

Arrangert av hovedforeningen med Carsten Lier i spissen. Turngruppa stilte med mye dugnadshjelp og turnere/instruktører til oppvisninger. Hilde Heidenberg Lund ble utnevnt som æresmedlem, for sin mangeårige innsats for turngruppa!



# Juleoppvisning 6. desember

På Rakkestadhallene AS v/Odd Egil Lien sitt initiativ gjennomførte vi juleoppvisningen i Degerneshallen denne julen. Dette var for å markere 30 års jubileet til Degerneshallen, og flere fra byggekomiteen var invitert som æresgjester. Komiker og raksting Martin Beyer-Olsen var konferansier denne kvelden, og det ble en hyggelig og intim oppvisning!



**Juleavslutning 9 desember**

Vi avsluttet høstsesongen med juletallerken på Stallen.

**Oppvisning kommunens julebord 18 desember**

En liten gruppe utøvere representerte turngruppa på Rakkestad kommunes julebord.



**Tusen takk**

Styret vil takke instruktører, turnere, trimmere, foreldre/foresatte og ikke minst vår hovedsponsor, Marker Sparebank, for et godt og hyggelig samarbeid i 2014.

[](http://www.google.no/url?sa=i&source=images&cd=&cad=rja&docid=TNVgiNbQDaT2KM&tbnid=CvHzpQoq0hogZM:&ved=0CAgQjRwwAA&url=http://www.team-dramstad.no/marker-sparebank.aspx&ei=S_MQUbbyI8il0AWp94CgBw&psig=AFQjCNHiiH7t20H13VAvf4T_VW3y0ZlhOg&ust=1360151755663708)

Rakkestad 08.02.15

## For styret:

## Fredrik Haaby

sekretær